b'\n_START_ARTICLE_\nAimo Ajo\n_START_PARAGRAPH_\nAimo Olavi Ajo (12. kes\xc3\xa4kuuta 1932 Lavansaari \xe2\x80\x93 8. lokakuuta 2005) oli mets\xc3\xa4nhoitaja, rovasti, Rovalan ty\xc3\xb6keskuksen johtaja ja sosialidemokraattien kansanedustaja._NEWLINE_Ajon vanhemmat olivat pursimies Lauri Elias Ajo ja Laina Maria Ry\xc3\xb6pp\xc3\xb6nen. H\xc3\xa4n p\xc3\xa4\xc3\xa4si ylioppilaaksi 1952 Kallion yhteiskoulusta Helsingiss\xc3\xa4 ja valmistui Helsingin yliopistosta mets\xc3\xa4nhoitajaksi 1956. Vuonna 1962 Ajo suoritti teologian kandidaatin tutkinnon ja h\xc3\xa4net vihittiin papiksi. Ajo toimi papiston apulaisena Helsingin Malmin seurakunnassa vuosina 1962\xe2\x80\x931964 ja ty\xc3\xb6keskus Rovalan johtajana Rovaniemell\xc3\xa4 1964\xe2\x80\x931995. Ajo sai rovastin arvonimen 1986._NEWLINE_Ajo oli SDP:n kansanedustajana 1972\xe2\x80\x931990 edustaen Lapin l\xc3\xa4\xc3\xa4nin vaalipiiri\xc3\xa4. H\xc3\xa4n oli presidentin valitsijamiehen\xc3\xa4 vuosien 1978, 1982 ja 1988 presidentinvaaleissa ja oli my\xc3\xb6s Rovaniemen kaupunginvaltuuston j\xc3\xa4sen.'